
	1.
	Anotācija (ex-ante)
1.1. Pamatojums
	Iebildums
Projekta anotācijā norādīts, ka ņemot vērā to, ka Ministru kabinets 2023.gada 5.septembra sēdē atbalstīja grozījumus Ministru kabineta 2004. gada 24. augusta noteikumos Nr. 740 “Noteikumi par stipendijām”, kas paredz 300 euro stipendiju tematiskās jomas "Pedagogu izglītība un izglītības zinātne" programmu grupas "Pedagogu izglītība" studējošajiem, Izglītības un zinātnes ministrijas skatījumā būtu nodrošināma tāda paša apmēra stipendija arī tiem topošiem pedagogiem, kas apgūst darba vidē balstītu otrā līmeņa profesionālās augstākās izglītības studiju programmu “Skolotājs”, lai nodrošinātu programmas pievilcīgumu un ilgtspēju.
Vienlaikus ar minētajiem grozījumiem Ministru kabineta 2004. gada 24. augusta noteikumu Nr. 740 “Noteikumi par stipendijām” 4.2 punktā tika noteikti nosacījumi, kuriem atbilstot augstākā izglītības iestāde piešķir stipendiju 300 euro apmērā tematiskās jomas "Pedagogu izglītība un izglītības zinātne" programmu grupas "Pedagogu izglītība" studējošajiem. Ņemot vērā minēto, lūdzam projekta anotācijā sniegt skaidrojumu, vai paredzot 300 euro mēnesī stipendiju studējošiem, kas apgūst darba vidē balstītu otrā līmeņa profesionālās augstākās izglītības studiju programmu „Skolotājs” ir paredzēti kādi nosacījumi, vai stipendija tiek piešķirta bez nosacījumiem visiem studējušajiem šajā studiju programmā. 
Papildus anotācijā ir sniegta informācija, ka stipendija būtu attiecināma uz imatrikulētiem studējošiem, kas uzsāka studijas no 2023.gada jūlija. Lūdzam izvērtēt, vai nav nepieciešams noregulēt pāreju no esošā tiesiskā regulējuma uz jauno regulējumu, ņemot vērā, ka  projekts stāsies spēkā 2024.gada 1.janvārī.
 
Piedāvātā redakcija
-
	Elīna Bezdelīga (TM)

	2.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Iebildums
Atbilstoši vadlīnijām tiesību akta projekta sākotnējās ietekmes novērtējuma ziņojuma sagatavošanai vienotajā tiesību aktu izstrādes un saskaņošanas portālā projekta anotācijā ir jāsniedz informācija, kā projekts ietekmēs katru no mērķgrupām – tieši vai netieši, kāds ir mērķgrupas lielums (ja to ir iespējams novērtēt), kā arī jebkādu citu skaidrojošu informāciju par mērķgrupu.
Ņemot vērā minēto, lūdzam precizēt projekta anotācijas 7. sadaļu, jo nav sniegta informācija, kā projekts ietekmēs Izglītības un zinātnes ministriju. Norādām, ka projekta 1.3. apakšpunktā tiek paredzēts, ka augstākās izglītības iestādes stipendiju fondu izveido, paredzot finansējumu stipendiju nodrošināšanai darba vidē balstītās otrā līmeņa profesionālās augstākās izglītības studiju programmas „Skolotājs” studējošajiem atbilstoši apmēram, kas noteikts starp augstskolu un Izglītības un zinātnes ministriju noslēgtajā līgumā par noteiktu speciālistu sagatavošanu. Attiecīgi lūdzam aizpildīt projekta anotācijas 7.2., 7.3. un 7.4. apakšpunktu, sniedzot informāciju, vai Izglītības un zinātnes ministrijai administratīvais slogs palielināsies, samazināsies vai paliks nemainīgs. 
Piedāvātā redakcija
-
	Elīna Bezdelīga (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam projekta anotācijā sniegt skaidrojumu saīsinājumam DVB SP. 
Piedāvātā redakcija
-
	Elīna Bezdelīga (TM)

	4.
	Anotācija (ex-ante)
8. Horizontālās ietekmes
	Priekšlikums
Lūdzam aizpildīt projekta anotācijas 8.sadaļu, sniedzot informāciju, vai projekts ietekmēs minētajā sadaļā ietvertās jomas.
Piedāvātā redakcija
-
	Elīna Bezdelīga (TM)



